OzLabs/hebrew-wiki-articles huggingface dataset:
דוד קארו

דוד קארו (1782? – 25 בדצמבר 1839) היה הוגה ומחנך יהודי יליד פרוסיה, מאחרוני תנועת ההשכלה בגרמניה.

==ביוגרפיה==
נולד בפורדון, כיום חלק מבידגושץ' , בפרוסיה המערבית דאז. הנחלה סופחה לממלכה עשר שנים לפני היוולדו, בחלוקת פולין הראשונה. קארו התגורר ופעל בפוזן. הוא היה הוגה פעיל ובולט בתנועת ההשכלה היהודית בדורו, דור המאספים, ותמך במבשרי היהדות הרפורמית בצעדיה הראשונים בגרמניה.

שלום הכהן פרסם משיריו ב"המאסף" החדש שבעריכתו. לפי משה סמט, ניכרת בספרו זווית ראייה תמימה ומצומצמת של "מלמד" והוא מאופיין בדידקטיות משעממת. הוא נתפס לרעיונות תנועת ההשכלה ונאבק ליישום חלק מהם בתוך ה"חדרים" בפוזן, עובדה שקוממה עליו את רבה של העיר, הרב עקיבא איגר שכינה אותו - בלי להזכיר את שמו - "שטן אחד מעמנו". סמט תולה באמירה זו את מעברו של קארו מתנועת ההשכלה ל"מחנה המחדשים", אנשים כישראל יעקבסון, שלא הסתפקו בביקורת על ארחות הקהילה ובהתנהלות מתונה, אלא דחפו לפעולה. שמעון ברנפלד שיער שיעקבסון מימן את הדפסת ספרו של קארו ובכך קירב אותו למחנהו.

נחמן ברלין כתב נגדו פמפלט בשם "ראש לשועלים" וקארו הגיב לדבריו בהערות שרשם בשולי עותק של ספרו "תכונת הרבנים".

==ספרו==
ספרו ברית אמת (דסאו תקפ"א) הנחלק לשני חלקים:
;ברית אלוהים
# ברית אחים: דו-שיח בין שני חברים בנושאי דת ומוסר
# ברית בית אל: טיעונים בעד היתר השינויים שהונהגו בבתי הכנסת הרפורמיים בברלין ובהמבורג
# נקם ברית: תגובה לספרון "אלה דברי הברית" שהוציא לאור בית הדין בהמבורג נגד מנהגים אלו.
;ברית הכהונה (תכונת הרבנים) 
ספרו "תכונת הרבנים" עוסק בפער בין דמותו הרצויה של רב בישראל ובין המציאות בימיו של קארו. הוא נדפס בשנית בלי ידיעתו ואישורו בתוספת ביטויים חריפים נגד הרבנים בידי יהודה ליב מיזס, אך קארו עצמו הסתייג מביטויים אלו.

הוא חתום על ספרו בשם העט: אמיתי בן אבידע אחיצדק.

במהלך הצגת הטיעונים בעד מבשרי הרפורמה, במהלך ריב ההיכל, הוא מגן על ההחלטה לעבור לקרוא את התפילות בהגייה ספרדית, תוך שהוא תוקף את ההגייה האשכנזית. לדבריו, השינויים שיוצרת האחרונה בין קמץ לפתח או בין סגול לצירה, גדולים מהשינויים שאמורים להיות בין תנועה גדולה לתנועה קטנה הזהות בבסיסן.

==לקריאה נוספת==
* מ' גרונוואלד, דוד קארו ויהודה ליב מייזס, קריית ספר יט, תש"ב-תש"ג.

==קישורים חיצוניים==
* 
* 
* 
* [http://merhav.nli.org.il/primo-explore/fulldisplay?docid=NNL_ARCHIVE_AL004321415&context=L&vid=NLI&search_scope=Local&tab=default_tab&lang=iw_IL אוספו הפרטי של דוד קארו,] מאוספי הארכיון המרכזי לתולדות העם היהודי.
* 

;מכתביו
* [http://books.google.co.il/books?id=Hy09AAAAcAAJ ברית אחים], (להגנת ההיכל בהמבורג)

==הערות שוליים==

קטגוריה:משכילי ברלין
קטגוריה:ילידי 1785
קטגוריה:גרמנים שנפטרו ב-1839
סוסא אטלנטי

סוסא אטלנטי (שם מדעי: Sousa teuszii) הוא מין של דולפין מהסוג סוסא החי באוקיינוס האטלנטי שממערב לחופי אפריקה. כמו רוב בני הסוג גם צבעו הוא ורדרד והגב שלו קמור מעט.
== מאפיינים ==
אורכו הממוצע של מין זה 1.2-2.5 מטר ומשקלם 75–150 ק"ג. הם בעלי ראש גדול ולסתות גדולות עם הרבה שיניים וסנפירי גפיים גדולים ומעוגלים. סנפיר הגב והזנב גם הם גדולים וצבע הגוף ורדרד. 

הם חיים בחבורות קטנות וחברותיות של 2–10 פרטים באוקיינוס האטלנטי שממערב לחופי אפריקה וניזונים מדגים קטנים כמו סרדינים ודגי בורי או דיונונים. הם חיים באזור החופים של אפריקה ובחופי מנגרובים וגם בשפלי נהרות כמו הניז'ר אך לא הרחק משם. תפוצתם מסהרה המערבית בצפון עד לחופי קמרון. הם לא נפוצים באוקיינוס הפתוח, כנראה כדי להתגונן מטורפים כמו כרישים ומהאורקה.

דולפין זה מצוי בסכנה עקב פגיעה מרשתות, דיג יתר ומזיהום הים. מצב שימור נוכחי הוא פגיע.

==קישורים חיצוניים==

== הערות שוליים ==

קטגוריה:טקסונים שתוארו בידי וילי קוקנטל
קטגוריה:דולפיניים
קטגוריה:לווייתני האוקיינוס האטלנטי
קטגוריה:בעלי חיים ימיים במערב אפריקה
קטגוריה:בעלי חיים שתוארו ב-1892
סוסא אוסטרלי

סוסא אוסטרלי (שם מדעי: Sousa sahulensis) הוא מין לווייתן ממשפחת הדולפיניים החי סמוך לחופי אוסטרליה וצפונה יותר עד גינאה החדשה. הוא נפוץ גם בשוניות כמו בשונית נינגלו.

דולפין זה לא התגלה עד ל-2014 והוא שונה משאר המינים בסוגו מעט. לא ידוע איפה הוא מצוי ומה גודל האוכלוסייה הנוכחית.

דולפין זה הוא בעל גוף ורוד, אך אפור וכהה יותר מקרוביו, בעיקר בגבו והסנפיר הגבי נמוך יותר. הוא בעל מצח גדול ולסתות ארוכות, זנב רחב וגב קמור מעט.

לא ידוע הרבה על דולפינים אלה שכמעט ולא נצפו. מעריכים שהם שוחים בקרבת החופים והשוניות וצדים יצורים קטנים כמו דגים ודיונונים.

==קישורים חיצוניים==

* [http://reefbuilders.com/2014/08/05/sousa-sahulensis-species-australian-humpback-dolphin/ Sousa sahulensis is a new species of Australian humpback dolphin] באתר Reef Builders, 5 באוגוסט 2014

==הערות שוליים==

קטגוריה:דולפיניים
קטגוריה:לווייתני האוקיינוס השקט
קטגוריה:בעלי חיים שתוארו ב-2014
סוסא הודי

סוסא הודי המכונה גם דולפין מגובנן (שם מדעי: Sousa plumbea) הוא מין של דולפין מהסוג סוסא החי באוקיינוס ההודי והימים סביבו והוא בעל גוף ורדרד. הוא נחשב בעבר לתת-מין של סוסא גיבן אך בהמשך הופרד למין עצמאי.

אורכו של דולפין זה עד 2.8 מ' ומשקלו 280 ק"ג. הוא בעל סנפירים רחבים ומעוגלים, סנפיר גב מעוגל, לסתות בינוניות וצרות והמצח רחב. הזנב רחב ומפוצל באמצע כמו רוב הדולפינים והגב מוגבה מעט. צבעו ורדרד.

==תפוצה==
הוא חי בקבוצות קטנות הרחק מהחוף באוקיינוס ההודי וניזון מדגים ומדיונונים. הוא נפוץ מחופי דרום אפריקה וצפונה עד החופים הצפוניים וכן המפרץ הפרסי וקצה הים האדום. הוא נפוץ גם מזרחה משם עד למזרח הודו והוא נפוץ גם בשפלות מנגרובים ואף בשפכי נהרות גדולים כמו הקרישנא והגודווארי שבהודו. ונצפה לראשונה בישראל בינואר 2021 בנמל אילת.

דולפין זה נצפה רק לעיתים רחוקות ואינו מתקהל מול ספינות כמו שאר הדולפינים.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' קיווייה
קטגוריה:דולפיניים
קטגוריה:לווייתני האוקיינוס ההודי
קטגוריה:בעלי חיים ימיים בתת-היבשת ההודית
קטגוריה:בעלי חיים ימיים במערב אסיה
קטגוריה:בעלי חיים שתוארו ב-1765
סטנלה פאנטרופית

סטנלה פאנטרופית (שם מדעי: Stenella attenuata; ידועה גם כסטנלה ברודה) הוא מין של דולפין מהסוג סטנלה החי בטבע ברוב האוקיינוסים הטרופיים מסביב לעולם. דולפין זה ידוע בעיקר בקפיצותיו המיוחדות. בעבר הם נפגעו מספינות לדיג טונות שתפסו דולפינים ברשתות וצמצמה את מזונם, אך עקב מאמצים להפסקת ספינות אלה האוכלוסייה התאוששה וכיום זהו מין נפוץ ביותר.

זהו מין דולפין בינוני שאורכו 2.5 מ' ומשקלו 201 ק"ג בממוצע. הם מתבגרים בגיל 10 אצל זכרים ו12 אצל נקבות ויכולים לחיות עד 40 שנה בטבע. הוא בעל חרטום מוארך, סנפיר גב קטן וזנב ארוך ושרירי. הדולפינים בעלי בטן לבנה, גוף בצבע אפור וגב וסנפירים אפורים כהים. הראש והלסת אפורים כהים והלסת התחתונה לבנה בקצה והם מנוקדים ברוב גופם.

דולפינים אלה יודעים לזנק בפיתולים מיוחדים, בהרבה מקרים ביחד עם דולפינים נוספים. הם חיים בחבורות גדולות וקופצים גם למראה ספינות ואופנועי ים. 

באוקיינוס השקט הם חיים ושוחים יחד עם טונות זהובות ומחפשים יחד טרף קטן יותר כמו להקות סרדינים או דיונונים. התקהלותם יחד עם דגי הטונה גרמה להם להיתפס יחד איתם ברשתות לצמצם את אוכלוסייתם עד שארגון "דולפין ידידותי" הצליח להפסיק את השימוש ברשתות כלפי הדולפינים.

לדולפין זה 4 תת-מינים:
*S. a. attenuata
*S. a. graffmani
*S. a. subspecies A
*S. a. subspecies B

==קישורים חיצוניים==

* [http://www.iucnredlist.org/details/20729/0 סטנלה פאנטרופית] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון אדוארד גריי
קטגוריה:דולפיניים
סטנלה אטלנטית

סטנלה אטלנטית (שם מדעי: Stenella frontalis) הוא מין לווייתן ממשפחת הדולפיניים החי באוקיינוס האטלנטי באזור זרם הגולף. דולפין זה מזוהה בזכות העור המנומר שלו על רקע גוף כחול כהה עד לבן.

אורכו של דולפין זה 2.26 מ' אצל זכרים ו-2.29 מ' בנקבות ומשקלו 140 ק"ג בזכרים ו-130 ק"ג בנקבות. הצעירים נולדים באורך 35-43 ס"מ.

הצעירים אפורים-לבנים או לבנים לגמרי וללא כתמים, כשהבוגרים (מגיל 3–4) בעלי גוף אפור, קצה אפור כהה בגב ובזנב והבטן לבנה. הם גם מנוקדים בכתמים. הם בעלי לסתות מוארכות, סנפיר גב קטן וזנב ארוך.

דולפינים אלה חברתיים ומשתמשים בקולות רבים כדי לתקשר ביניהם באמצעות שריקות גבוהות. הם נוטים לקפוץ לגובה מחוץ למים ולפתל את הגוף. הם נוטים להתגודד ליד ספינות ואופנועי ים ושוחים בהרבה מקרים ליד מינים אחרים של סטנלות וגם מינים אחרים של דולפינים כמו הדולפינן. באזורים כמו איי בהאמה הדולפינים גם ידידותיים לאנשים וצוללים יחד איתם.

הסטנלה חיה באזורים הממוזגים והטרופיים של האוקיינוס האטלנטי. הם חיים בעיקר בחצי המערבי של האוקיינוס, בין חופי פלורידה לברמודה ואולי גם במפרץ מקסיקו. הם יותר נדירים מזרחה משם, ליד האיים האזוריים והאיים הקנריים. הם נמצאו גם צפונה משם עד לחופי קייפ קוד ודרומה עד ריו גראנדה דו סול שבברזיל ובחופי מערב אפריקה. במערב מגיעים עד ספרד.

כל שנה אלפי דולפינים נתפסים בצלצלי דיג שהורגים אותם, אבל הפגיעה אינה משפיעה על רוב הדולפינים שלא נמצאים בטווח הרשתות אל הרחק מהחופים.

==קישורים חיצוניים==

* [http://www.iucnredlist.org/details/20732/0 סטנלה אטלנטית] באתר [http://www.iucnredlist.org/ הרשימה האדומה של IUCN]
<gallery>
קובץ:Dolphind.jpg
קובץ:Dauphins groupe small.jpg
קובץ:Stenella frontalis DSC 0236.JPG
קובץ:The Race is On.jpg
קובץ:Atlantic spotted dolphin (Stenella frontalis) NOAA.jpg
</gallery>

== הערות שוליים ==

קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:דולפיניים
קטגוריה:לווייתני האוקיינוס האטלנטי
קטגוריה:בעלי חיים במפרץ מקסיקו
קטגוריה:בעלי חיים ימיים במרכז אפריקה
קטגוריה:בעלי חיים ימיים במערב אפריקה
סטנלת קליימן

סטנלת קליימן (שם מדעי: Stenella clymene) הוא מין של דולפין מהסוג סטנלה החי במרכז האוקיינוס האטלנטי. מין זה התגלה בשנת 1846 ונחשב לתת-מין של סטנלה ארוכת-חרטום ובהמשך לתת-מין של סטנלה מפוספסת, עד שהפך עצמאי בניתוחי DNA התגלה זה הוא תוצר של כלאיים בין סטנלה ארוכת-חרטום וסטנלה מפוספסת אשר קרו לפני כ-5000 שנה מאז סטנלת קליימן נהייתה עצמאי בעקבות הפוריות של בני הכלאיים והתפתחה עצמאי.
== מאפיינים ==
אורכה של הסטנלה הוא 2.2 מטרים בממוצע ומשקלה 75-80 קילוגרמים. הם בעלי חרטום מוארך ביחס לשאר הדולפינים ובעלי אזור לבן בשליש התחתון שלהם, אפור בהיר בשליש האמצעי שלהם וכן לאורך החרטום ולצד העין הקטנה ושליש אפור כהה מלמעלה. 

תפוצת הסטנלה בטבע הוא באוקיינוס האטלנטי הרחק מהחופים. הם חיים באזורים הטרופיים והממוזגים מניו ג'רזי עד ריו דה ז'ניירו במערב התפוצה וממרוקו עד אנגולה במזרח התפוצה. הם נצפו גם במפרץ מקסיקו אך לא בים התיכון.

הוא צולל עד עומק 100 מטר, לאורך השכבות העליונות של האוקיינוס ושם מחפש בקבוצות גדולות את טרפו הכולל להקות דיונונים ודגים. הם פעילים ביום ובלילה.

הם חיים בחבורות גדולות ומלוכדות העוזרות אחד לשני ומטפלים גם בצעירים.

דולפינים אלה יודעים לזנק מעל פני המים ולפתל את גופם בצורה מיוחדת.

==קישורים חיצוניים==

== הערות שוליים ==

קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון אדוארד גריי
קטגוריה:דולפיניים
קטגוריה:לווייתני האוקיינוס האטלנטי
קטגוריה:בעלי חיים ימיים במערב אפריקה
קטלן גמדי

שלד הקטלן הגמדי
קטלן גמדי (שם מדעי: Feresa attenuata) הוא מין של לוייתן שיניים גדול ממשפחת הדולפיניים וקרוב משפחה רחוק של לווייתן האורקה שהוא גם אויבם היחיד בטבע.

המין התגלה כבר ב-1874 על ידי החוקר ג'ון גריי (1800 – 1875), אך רק מגולגולות. פריטים חיים התגלו רק ב-1952. למרות הדמיון שלו לאורקה, הוא שייך לסוג שונה והוא המין היחיד בו.

==תיאור==
לווייתן זה הוא מין גדול במשפחתו ומגיע לגודל של אדם בוגר. אורכו ומשקלו 110–170 ק"ג. הוא בעל גוף חזק ומוקשח שחור לגמרי, למעט הבטן והאזורים התחתונים. הראש עגלגל ולא בעל "מקור" אך בעל שיניים חדות בתוכו. סנפיר הגב גדול כמו אצל האורקה. הם נמנעים מקרבה לאנשים. הם קופצים מדי פעם אבל אינם אקרובטיים כמו שאר הדולפינים. קל להתבלבל איתם עם מינים דולפינים אחרים כמו עבשן קטלני או לווייתן דלוע ראש.

הוא חי בטבע בקבוצות של 10–30 פרטים ובהרבה פעמים הלהקות יותר גדולות. המזון הרגיל שלהם הוא דיונונים ודגים קטנים, אך בדומה לאורקות הם טורפים גם יונקים ימיים אחרים, למשל את הדולפין המצוי.

הם חיים בטבע ברחבי האוקיינוסים הטרופיים והממוזגים, הרחק מהחוף. הם נפוצים במיוחד באוקיינוס השקט בחצי הכדור המזרחי. הם נפוצים ביותר בחופי יפן והוואי וכן בסרי לנקה שבאוקיינוס ההודי ובאנטילים הקטנים שבאוקיינוס האטלנטי.

אומדן האולוסייה העולמית מגיע ל-38,900 פרטים. לא ידוע מה מצב השימור שלהם.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון אדוארד גריי
קטגוריה:דולפיניים
קטגוריה:יונקים יחידים בסוגם
קטגוריה:בעלי חיים שתוארו ב-1874
דולפין איראוואדי

דולפין איראוואדי (שם מדעי: Orcaella brevirostris) הוא מין ממשפחת הדולפיניים בעל ראש רחב וקצר שמזכיר מעט לבנתן, והוא נפוץ במפרץ בנגל ובחופי דרום-מזרח אסיה ודרומה עד אוסטרליה. הוא מצוי בסכנת הכחדה בטבע. הוא חי גם במים מליחים ובנהרות של דרום-מזרח אסיה.

דולפין האיראוואדי קטן בממדיו ובעל סנפיר גב קטן ומעוגל, גופו כחול ולבן מלמטה והראש מעוגל ובעל פה קטן ביותר ולא דומה לצורות המקור הנפוצות אצל רוב הדולפינים. סנפיריו רחבים ובעלי קפלים והוא איטי יחסית לשאר קרוביו. קרוב משפחתו היחיד הוא דולפין סלוד-סנפיר אוסטרלי ושניהם הם המינים היחידים בסוג דולפין סלוד-סנפיר, שקרוב ללווייתן האורקה. אורכו הממוצע 2.3 מטרים ומשקלו 90–200 קילוגרם. האורך המרבי הוא 2.75 מטרים.

לעיתים טועים בינו לבין מיני לווייתנים החיים באזורו כמו פוקנה הודית או סוסא הודי, אך הפוקנה חסרת סנפיר גבי והסוסא בעל לסת מוארכת.

הדולפין משתמש באיכון ההד שלו כדי לאתר דגים, ביצי דגים, דיונונים וסרטנים למאכל, והוא יודע גם לרעות את הדגים בלהקות, בדרך כלל בעומק. הם עצמם חיים בקבוצות של 2–3 פרטים, אך במקרים מסוימים גם עד 25 פרטים. הם לא קופצים כל כך מעל המים אך יורקים מים מפיהם.

בניגוד לרוב הדולפינים, דולפין זה חי בנוח גם במי הים וגם בנהרות כמו הנהר שעל שמו הוא קרוי. הוא חי ממפרץ בנגל עד לגינאה החדשה ולפיליפינים. הם אינם חיים באוקיינוס מעבר לחופים. הם נפוצים גם בשפכי נהרות בבורנאו: בסבאח ובסראוואק שבמלזיה, בברוניי ובקלימנטן שבאינדונזיה.

רוב הפרטים החיים בבנגלדש והודו (כמעט 90% מהאוכלוסייה) מצויים בסכנת הכחדה חמורה.

== גלריה ==
<gallery perrow=7 widths=150 heights=150>
Irrawaddy Dolphin (Orcaella brevirostris) (15223163534).jpg
Irrawaddy Dolphin at Sundarban National Park 27102012.jpg
Irrawaddy Dolphin.jpg
Orcaella brevirostris 1878.jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי ריצ'רד אוון
קטגוריה:בעלי חיים שתוארו ב-1866
קטגוריה:דולפיניים
קטגוריה:מגה-פאונה של אוקיאניה
קטגוריה:לווייתני האוקיינוס ההודי
קטגוריה:בעלי חיים בביצות מנגרובים
קטגוריה:פאונת מים מתוקים בדרום-מזרח אסיה
קטגוריה:בעלי חיים אאוריהלינים
דולפין סלוד-סנפיר אוסטרלי

דולפין סלוד-סנפיר אוסטרלי (שם מדעי: Orcaella heinsohni) הוא מין קטן ממדים ממשפחת הדולפיניים בעל ראש קצר, המצוי בטבע בחופים הטרופיים שמצפון לאוסטרליה באוקיינוס השקט וצפונה עד גינאה החדשה.

== מאפיינים ==
דולפין זה נחשב במשך שנים רבות לתת-מין של דולפין איראוואדי וב-2005 הוגדר כמין עצמאי. הוא חי באותם אזורים כמו קרובו אך אזור תפוצתו מזרחי יותר. הוא צבעוני וקטן מקרובו ונפוץ יותר בטבע.

ללווייתן זה שלוש שכבות צבע: החלק העליון חום, הצדדים חומים בהירים והבטן לבנה. הוא בעל לסתות קצרות המזכירות את מראה הלבנתן הארקטי. הסנפירים גדולים ומעוגלים ומכבידים על מהירותו. סנפיר הגב קטן וישנו קמט קטן בצוואר. דולפינים אלה לא נוהגים לקפוץ אך נוהגים להתיז מים מפיהם. אורכם הממוצע 2.1-2.4 מטרים ומשקלם 114–133 קילוגרם.

דולפינים אלה נמצאים בסכנה בשל ציד בידי ילידים בגינאה החדשה, אך בעיקר כתוצאה מטביעה ברשתות דייגים.

==קישורים חיצוניים==

== הערות שוליים ==

קטגוריה:דולפיניים
קטגוריה:לווייתני האוקיינוס השקט
קטגוריה:אוסטרליה: בעלי חיים ימיים
קטגוריה:בעלי חיים שתוארו ב-2005
סוסא

סוסא (שם מדעי: Sousa) הוא סוג של דולפינים בינוניים בעלי גב קמור מעט ולסת בינונית באורכה. צבעם בדרך כלל ורדרד-אפור.

דולפינים אלה חיים באזורים הטרופיים בקרבה ליבשות בדרך כלל. הם נפוצים באוקיינוס האטלנטי המערבי, האוקיינוס ההודי והחלק המזרחי של האוקיינוס השקט. 

כמו רוב הדולפינים הם בעלי חרטום מוארך ובתוכו שיניים רבות והעיניים קטנות ולא תמיד שימושיות. חלק ממינים אלה חיים גם בשפכי נהרות ואף נכנסים לתוך הנהרות למרחק קצר.

בסוג זה ישנם 4 מינים:
*סוסא הודי (Sousa plumbea) - החי באזור המערבי של האוקיינוס ההודי
*סוסא גיבן (Sousa chinensis) - נפוץ באזור האוקיינוס ההודי והשקט וגם בישראל
*סוסא אוסטרלי (Sousa sahulensis) - מין חדש שהתגלה ב-2014 סמוך לחופי אוסטרליה
*סוסא אטלנטי (Sousa teuszii) - החי בחופי מערב אפריקה ממרוקו עד לאנגולה
דולפינים מהמין [[סוסא הודי מקפצים באוקיינוס ההודי]]

==קישורים חיצוניים==

קטגוריה:בעלי חיים שתוארו ב-1866
קטגוריה:טקסונים שתוארו בידי ג'ון אדוארד גריי
קטגוריה:דולפיניים
סטנלה

סטנלה (שם מדעי: Stenella) הוא סוג במשפחת הדולפיניים בעל מינים בעלי חרטום מוארך מעט, סנפירי גב גדולים וסנפירי גפיים קטנים. דולפינים אלה מתקהלים בלהקות ויודעים לקפוץ בתנועות מיוחדות באוויר, בעיקר כשהם בקבוצות גדולות. חלק מהמינים מנומרים ואחרים מפוספסים והם נמצאים בעיקר באוקיינוסים הטרופיים והסובטרופיים.

==מינים==
בסוג ישנם 5 מינים:

{| cellspacing="0" class="wikitable sortable"
! שם !! שם מדעי !! תמונה!! אורך !! תפוצה
|-
| סטנלה פאנטרופית ||Stenella attenuata || 2.6 מ' |-
| סטנלה אטלנטית ||Stenella frontalis || 2.29 מ' |-
| סטנלה מפוספסת ||Stenella coeruleoalba || 2.6 מ' |-
| סטנלה ארוכת-חרטום ||Stenella longirostris || 2.35 מ' |-
| סטנלת קליימן ||Stenella clymene || 2.2 מ' |-
|}

==קישורים חיצוניים==

קטגוריה:בעלי חיים שתוארו ב-1866
קטגוריה:טקסונים שתוארו בידי ג'ון אדוארד גריי
קטגוריה:דולפיניים
פוהרבישצ'ה

פוהרבישצ'ה (באוקראינית וברוסית: Погребище, ברוסית נהגה: פוגרבישצ'ה; ביידיש: פּאָרעבישטש) היא עיירה במחוז ויניצה שבאוקראינה, בסמוך למוצא נהר רוס, בה התקיימה עד השואה קהילה יהודית גדולה.

==תולדות היישוב==
יישוב במקום מושבה של העיירה נזכר לראשונה בשנת 1148, ובתחילת המאה ה-13 נקרא היישוב בשמו הנוכחי. במאה ה-16 הוענקו ליישוב זכויות עיר.

==יהודי פוהרבישצ'ה==
בשנת 1897 נמנו בעיירה 2,494 יהודים. במהלך מלחמת האזרחים ברוסיה, בשנת 1919, נערכו ביישוב שני פוגרומים קטלניים. ב-18 במאי רצחו חיילי הצבא האדום כ-400 יהודים בעיירה, ובין ה-18 ל-21 באוגוסט רצחו אוקראינים כ-350 יהודים נוספים בה, ופצעו כ-100. בתקופה הסובייטית פעלו בעיירה מועצה יהודית ממלכתית ובית ספר יידי.

ב-21 ביולי 1941, במהלך מבצע ברברוסה, נכבשה העיירה בידי הגרמנים, ואלו הוציאו בה להורג תוך מספר ימים כמה עשרות יהודים, בסיוע שוטרים אוקראינים. ב-18 באוקטובר 1941 ריכזו שוטרים אוקראינים וגרמנים כ-1,300 מיהודי העיירה, ורצחו אותם בבורות ירי ביער סמוך. בימים שלאחר מכן נרצחו כ-400 יהודים נוספים שהסתתרו בעיירה ובכפרי הסביבה.

כ-200 יהודים מסביבת העיירה, ויהודים שהצליחו להימלט מהאקציה בה, רוכזו בגטו קטן שהוקם ביישוב, בו הועסקו בעבודות כפייה, וסבלו מרעב ומקור. ביוני 1942 נרצחו כל יושבי גטו זה.

מקהילת פוהרבישצ'ה שרדו את השואה בין 16 ל-18 יהודים.

==קישורים חיצוניים==

* 
* 
* 
* 
* 

קטגוריה:בורות ירי בשואה
קטגוריה:גטאות באוקראינה
קטגוריה:מחוז ויניצה: יישובים
קטגוריה:קהילות יהודיות באוקראינה
מפרץ פולס

מפרץ פולס (באנגלית: False Bay; באפריקאנס: Valsbaai; מילולית: "המפרץ הכוזב") הוא מפרץ בדרום אפריקה, התחום ממזרח בכף האנגקליפ וממערב בכף התקווה הטובה. רוחבו המרבי 30 ק"מ.

מגלה הארצות הפורטוגלי בארתולומיאו דיאש היה הראשון שהזכיר את המפרץ בכתביו, לאחר שהפליג בו ב-1488, ותיאר אותו כ"מפרץ בין ההרים". לא ברור מתי ניתן למפרץ שמו, אך הוא היה בשימוש לפחות מראשית המאה ה-18. מקור השם הוא בטעות רווחת בקרב הספנים שהגיעו לאזור ממזרח, הספנים סברו בטעות שכף האנגקליפ הוא כף התקווה הטובה ועל כן הניחו שהם נמצאים במפרץ השולחן שמעברו השני של כף התקווה הטובה.

צדיו המזרחי והמערבי של המפרץ סלעיים מאוד, ומעליהם מתנשאים הרים וצוקים. החוף הצפוני חולי, ומצפון לו משתרע אזור הקייפ פלאטס ("מישורי הכף"). לחופי המפרץ מספר עיירות, בהן סיימונס טאון, פיש הוק, מיוזנברג וסטראנד.

==קישורים חיצוניים==

* 

קטגוריה:הכף המערבי: גאוגרפיה
פולס
פולס
דולפין סלוד-סנפיר

דולפין סלוד-סנפיר (שם מדעי: Orcaella) הוא סוג קטן במשפחת הדולפיניים ובו 2 מינים החיים בנהרות ובחופים באזור הודו ודרום-מזרח אסיה ומזרחה לעבר אוסטרליה. 

אלו דולפינים קטנים ומוזרים בעלי ראש גדול, לסת קצרה וחסרת "מקור" וקמט בצוואר. בצורתם הם מזכירים לבנתנים קטנים טרופיים. למעשה קרובי משפחתם של לווייתנים אלה הם הוא לוויתן האורקה הקטלני.

בסוג זה ישנם 2 מינים:
*דולפין איראוואדי (Orcaella brevirostris)
*דולפין סלוד-סנפיר אוסטרלי (Orcaella heinsohni)

==קישורים חיצוניים==

קטגוריה:בעלי חיים שתוארו ב-1866
קטגוריה:טקסונים שתוארו בידי ג'ון אדוארד גריי
קטגוריה:דולפיניים
פודמביצה

פודמביצה (בפולנית: Poddębice) היא עיירת מחוז בפרובינציית לודז' שבפולין, בה התקיימה עד השואה קהילה יהודית גדולה.

פודדמביצה נזכרת לראשונה במאה ה-14, ובשנים אלה הוענקו לה זכויות עיר. במהלך השנים הייתה העיירה בבעלות משפחות אצולה פולניות.

==יהודי פודמביצה==
יהודים התיישבו בעיירה בשנות ה-70 של המאה ה-18, ונטלו חלק משמעותי בפיתוחה התעשייתי. בשנת 1879 נפגעה הקהילה בעיירה כתוצאה משריפה גדולה שפרצה בה.

במהלך מלחמת העולם הראשונה נרצחו מספר יהודים מהעיירה בסביבת היישוב. בין מלחמות העולם נמנו בעיירה כ-1,400 יהודים, מתוך כ-3,100 תושבים, והתקיימה בה פעילות של המפלגות הציוניות ושל אגודת ישראל.

ב-7 בספטמבר 1939 נכבשה העיירה בידי הגרמנים. בנובמבר 1940 רוכזו כ-1,500 יהודי העיירה בגטו שהוקם ברובע מוזנח בה, אליו הובאו בהמשך כ-600 מיהודי לנצ'יצה.

מעת לעת ביצעו הגרמנים מעשי התעללות והשפלה בגטו שבעיירה. במקרה אחד הוצת זקנו של יהודי חרדי, ובמקרה אחר ניסו חיילים לאנוס נשים יהודיות, ולאחר מכן הואשמו בידי הרשויות ב"חילול הגזע". ב-17 במרץ 1942 נתלו בעיירה חמישה יהודים באופן פומבי. בד בבד שולחו יהודים מהגטו למחנות עבודה, מהם חלקם לא שבו.

ב-10 באפריל 1942 רוכזו כ-1,800 היהודים שנותרו בגטו שבעיירה במבנה הכנסייה המקומית, ושם הוחזקו ללא מזון או שתייה כעשרה ימים. תמורת שוחד גדול, הצליחו חברי היודנרט המקומי להכניס למבנה מעט מים ולחם, אך כמה עשרות יהודים מתו במקום. לאחר מכן, ערכו הגרמנים סלקציה ביהודים. חלק מהילדים ומהקשישים נרצחו במקום, מספר צעירים שולחו לעבודות כפייה בגטו לודז', וכל יתר היהודים שולחו ישירות למחנה ההשמדה חלמנו.

מקהילת פודמביצה שרדו את השואה יהודים בודדים, ובהם שני יהודים שהצליחו להסתתר בכנסייה בעת האקציה.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/606 פודמביצה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:לודז' (פרובינציה): יישובים
קטגוריה:לודז' (פרובינציה): עיירות יהודיות
קטגוריה:גטאות בפולין
אושי

אושי (בצרפתית: Ouchy) היא שכונה, אזור תיירות ובילוי שעות פנאי פופולרי ונמל על חוף אגם ז'נבה, בעיר לוזאן. אושי הייתה יישוב הקבע הראשון באזור לוזאן - היה בה בסיס צבאי של רומא ששרידיו מוצגים לקהל כאתר ארכאולוגי. זאת בניגוד למרכז העיר של לוזאן, שנבנה רק עם נפילת האימפריה הרומית.

מאושי יוצאות הפלגות יומיות אל אביאן-לה-בן (Évian-les-Bains) שבצרפת, מגיעים אליה מספר קווי אוטובוס ועד שנת 2006 הגיע גם קו רכבת תלולת מסילה, שהיה קרוי ה"פיסל" והשתייך למערך הרכבת הקלה של לוזאן. בשנת 2008 נפתחה הארכה לקו הרכבת הקלה M2 של העיר ומאז הוא כולל גם את המסלול, שהיה של ה״פיסל״.

באושי ממוקמת גם טירה מימי הביניים, הקרויה טירת אושי (Château d'Ouchy). נכון לשנת 2015, היא אחד מבתי המלון שבשכונה. בשכונה ממוקם גם המוזיאון האולימפי.

==קישורים חיצוניים==

קטגוריה:יישובים לחוף אגם ז'נבה
קטגוריה:לוזאן
הדוכסות הגדולה של פרנקפורט

הדוכסות הגדולה של פרנקפורט (בגרמנית: Großherzogtum Frankfurt) הייתה מדינת לוויין של צרפת בתחומי הקונפדרציה של הריין, שכללה חלק ניכר מהשטחים של נסיכות הבוחר ממיינץ לשעבר יחד עם העיר החופשית פרנקפורט, ופורקה לאחר תבוסת נפוליאון בקרב לייפציג.

==היסטוריה==
פרנקפורט איבדה את מעמדה כעיר קיסרית חופשית בשנת 1806, עם פירוקה של האימפריה הרומית הקדושה. העיר הוענקה לארכיבישוף הקודם של מיינץ, , והפכה לנסיכות פרנקפורט. בשנת 1810 נאלץ פון דלברג לוותר על נסיכות רגנסבורג לטובת ממלכת בוואריה, ובעקבות כך צירף את השטחים שהיו בחזקתו ליצירת הדוכסות הגדולה של פרנקפורט.

הדוכסות כללה את העיר פרנקפורט, נסיכות אשפנבורג, נסיכות נסאו-אורנז'-פולדה, רוזנות הנאו, ורוזנות וצלאר, ובירתה הייתה העיר אשפנבורג.

על אף שהדוכסות הייתה בשליטת פון דלברג, השטח למעשה נשלט על ידי נציבים צרפתים. על פי חוקת הדוכסות הגדולה, לאחר מותו של פון דלברג, המדינה תעבור לשליטת אז'ן דה בוארנה.

ב-26 באוקטובר 1813 לאחר תבוסתו של נפוליאון בקרב לייפציג, עברה הדוכסות לשליטת אז'ן דה בוארנה. בדצמבר 1813 פורקה הדוכסות הגדולה, לאחר שנכבשה על ידי כוחות בעלות הברית. בעוד העיר פרנקפורט חזרה להיות עיר חופשית, רוב שטחה של הדוכסות הגדולה סופח לממלכת בוואריה.

==קישורים חיצוניים==

קטגוריה:מדינות לשעבר בתחומי גרמניה
קטגוריה:דוכסויות גרמניות
קטגוריה:מדינות הקונפדרציה של הריין
קטגוריה:פרנקפורט: היסטוריה
פולאווי

פולאווי (בפולנית: Puławy) היא עיר מחוז בפרובינציית לובלין שבפולין, במפגש הנהרות ויסלה וקורובקה, בה התקיימה עד השואה קהילה יהודית בת 3,000 נפשות.

==תולדות היישוב==
פולאווי נזכרת לראשונה במאה ה-15, עת הייתה כפר בבעלות אצולה. בשנת 1706 נהרס היישוב כתוצאה מפלישת האימפריה השוודית. בשנת 1906 הוענקו ליישוב זכויות עיר.

==יהודי פולאווי==
בין מלחמות העולם נמנו בעיר כ-3,200 יהודים, כמחצית תושביה, והתקיימה בה פעילות של המפלגות היהודיות השונות, תוך פעילות בתי ספר מרשתות בית יעקב ויבנה. כמו כן, שימשה העיר כמרכז חסידי.

באמצע ספטמבר 1939 נכבשה העיר בידי הגרמנים, ואלו החלו בחטיפת יהודיה לעבודות כפייה, תוך הטלת תשלומי כופר על הקהילה. בסוף אוקטובר 1939 רוכזו יהודי העיר בגטו שהוקם בה.

ב-28 בדצמבר 1939 גורשו כ-2,500 יהודי העיר הנותרים לגטו אופולה לובלסקי, ושם חלקו את גורל יתר יהודי המקום. מחנה עבודה שהוקם בעיר, בו רוכזו בשנת 1942 כ-200 עובדים יהודים, חוסל באמצע שנת 1943.

==ערים תאומות==
* 
* 

==לקריאה נוספת==
* מ. צאנין, פולאב בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 55–59

==קישורים חיצוניים==

* 
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
נסיכות אשפנבורג

נסיכות אשפנבורג (בגרמנית: Fürstentum Aschaffenburg) הייתה מדינה בשטחי האימפריה הרומית הקדושה, ולאחר מכן בשטחי הקונפדרציה של הריין.

==היסטוריה==
לאחר פירוק נסיכות הבוחר ממיינץ בעקבות חילוט נכסי הכנסייה באימפריה הרומית הקדושה, קיבל הארכיבישוף של מיינץ בתור פיצוי את חלק משטחי הנסיכות, שנקראו נסיכות אשפנבורג.

בשנת 1810 נאלץ פון דלברג לוותר על נסיכות רגנסבורג שהייתה אף היא בחזקתו, לטובת ממלכת בוואריה, ובעקבות כך צירף את השטחים שהיו בחזקתו יחד עם העיר פרנקפורט, ליצירת הדוכסות הגדולה של פרנקפורט.

קטגוריה:מדינות לשעבר בתחומי גרמניה
קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
פומפיאן

פומפיאן או פומפיאני (בליטאית: Pumpėnai, פומפנאי; בפולנית: Pompiany) היא עיירה במחוז פוניבז' שבליטא, בה התקיימה עד השואה קהילה יהודית גדולה.

בשנת 1638 נבנתה ביישוב כנסייה ראשונה, ובשנת 1792 הוענקו ליישוב זכויות עיר. בשנת 1827 הוקם ביישוב מנזר.

==יהודי פומפיאן==
בתחילת המאה ה-20 נמנו בעיירה 1,017 יהודים, ובין מלחמות העולם התקיימה בעיירה פעילות ציונית, ופעלו בה מוסדות חינוך דתיים. עם סיפוח ליטא לברית המועצות ביוני 1940 נאסרה הפעילות הציבורית היהודית ביישוב.

ב-27 ביוני 1941, במהלך מבצע ברברוסה, נכבשה העיירה בידי הגרמנים, ומספר ימים לאחר מכן החלו השוטרים הליטאים לחטוף את יהודי העיירה לעבודות כפייה, תוך שוד רכושם והתעללות בהם.

ב-15 ביולי 1941 רוכזו יהודי העיירה בגטו בן שישה בתים, שהוקף בגדר תיל, בו שררו תנאי רעב. ב-26 באוגוסט 1941 רצחו הליטאים את יהודי הגטו בבורות ירי ביער פיוסט (Pajuoste) ובסמוך לכפר ז'דייק (Žadeikiai). בשעת האקציה עינו הליטאים למוות את רב הקהילה, מאיר יצחק חייט.

==קישורים חיצוניים==

* 
* 
* 'פומפיאן (פומפאנאי), מחוז פוניבאז', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 334 טור 2 ואילך (, תמונה 1564 ואילך).
* 

קטגוריה:ליטא: ערים
קטגוריה:ליטא: עיירות יהודיות
קטגוריה:שואת יהודי ליטא
קטגוריה:מחוז פוניבז'
קטגוריה:בורות ירי בשואה
פסווליס

פסווליס (בליטאית: ; בפולנית: Poswol, פוסבול; ביידיש: פּאָסװאָל) היא בירת מחוז המשנה פסווליס במחוז פוניבז' בצפון ליטא. בעיירה, השוכנת על גדת נהר סבאליה (Svalia), התקיימה עד השואה קהילה יהודית גדולה.

==תולדות היישוב==
פסווליס נזכרת לראשונה במאה ה-13, ובשנת 1494 נבנתה בה כנסיית עץ. בשנת 1546 הוענקו ליישוב זכויות עיר.

==יהודי פסווליס==
בתחילת המאה ה-20 נמנו בעיירה 1,590 יהודים. בין מלחמות העולם פעלו בעיירה בית ספר עברי ותנועות נוער ציוניות. עם סיפוח ליטא לברית המועצות בקיץ 1940 נאסרה בה הפעילות היהודית הציבורית, והוחרם מיהודיה רכוש פרטי רב.

ב-26 ביוני 1941, במהלך מבצע ברברוסה, נכבשה העיירה בידי הגרמנים, ואלו העניקו את השליטה בה לידי הליטאים. אלו בתורם שדדו ורצחו עד מהרה מספר יהודים שניסו להימלט מהעיירה. בתחילת יולי 1941 רצחו הליטאים כ-20 יהודים נוספים מהעיירה ליד הכפר קוז'י, לאחר שעצרו כ-150 יהודים.

באמצע יולי 1941 רוכזו יהודי העיירה בגטו שהוקם בה, אליו הובאו גם יהודי כפרי הסביבה. יושבי הגטו סבלו ממעשי התעללות קשים מצד שומריהם הליטאים. ב-26 באוגוסט 1941 הובילו הליטאים את יהודי הגטו שבעיירה לחורשת ז'דיק (Žadeikiai) הסמוכה, ושם רצחו את כולם בבורות ירי, תוך קבורת חלקם בחיים. בשעת הרצח ניסו חלק מהיהודים להיאבק עם השוטרים ולהימלט, אך נורו מיד.

==קישורים חיצוניים==

* 
* 
* 
* 
* 

קטגוריה:ליטא: ערים
קטגוריה:קהילות יהודיות בליטא
קטגוריה:שואת יהודי ליטא
קטגוריה:בורות ירי בשואה
קטגוריה:קהילות יהודיות שהושמדו בשואה
נסיכות הבוחר מקלן

נסיכות הבוחר מקלן (בגרמנית: Kurfürstentum Köln) הייתה אחת המדינות המשפיעות ביותר באימפריה הרומית הקדושה, והשליט בה נחשב כנסיך הבוחר השני לאחר הארכיבישוף של מיינץ. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות.

==היסטוריה==
בישופות קלן נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והנסיך-ארכיבישוף של המחוז היה אחד מהנסיכים שבחרו בקיסר האימפריה הרומית הקדושה.

בקרב ורינגן בשנת 1288 נתפס הארכיבישוף של קלן על ידי חיילי העיר, ונאלץ להעניק לעיר אוטונומיה כמעט מלאה. בהמשך הועברה בירת הנסיכות לבון, ובשנת 1475 הוכרזה קלן כעיר קיסרית חופשית, ונהייתה עצמאית לגמרי ללא שום תלות בארכיבישוף.

בימי הביניים, בין השנים 1200–1500, הייתה הנסיכות חברה בברית ערי הנזה, ובעקבות כך הפכה לאזור מסחר חשוב בגרמניה.

במהלך המאה ה-16 המירו שני ארכיבישופים של קלן את דתם לפרוטסטנטית; הראשון הרמן פון ויד התפטר בשנת 1547 מתפקידו, ואילו השני גבהארד טרוכזס פון ואלדבורג המיר את דתו ונשא אשה, ובעקבות כך פרצה מלחמת קלן, שנמשכה 6 שנים, ובסיומה עברה הנסיכות רפורמציה נגדית, והנצרות הקתולית התחזקה בשטחי הנסיכות.

בשנת 1795 כבשה צרפת את שטחי הנסיכות בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של קלן פורקה, ושטחיה הנותרים חולקו בין הדוכסות הגדולה של הסן שקיבלה את דוכסות וסטפאליה, דוכסות נסאו, ורוזנות ויד-ראנקל.

==קישורים חיצוניים==

קלן
קלן
קטגוריה:קלן
פוצ'יוב

פוצ'יוב (באוקראינית: Почаїв, פוצ'ייב; בפולנית: Poczajów; ביידיש: פּאטשאיעװ) היא עיירה במחוז טרנופול שבמערב אוקראינה. 

עיירה זו מהווה מוקד לעלייה לרגל לצליינים כיוון שמצוי בה מנזר פוצ'ייב, המנזר הגדול ביותר במערב אוקראינה והשני בגודלו במדינה.
שמאל
עד השואה התקיימה בה קהילה יהודית גדולה.

==תולדות היישוב==
פוצ'יוב נזכרת לראשונה במאה ה-15, ובשנים אלה נודעה בשל מעיין שהיה בה, אשר התפרסם בסגולות מרפא. במאה ה-16 הוקם על גבעה בסמוך לעיירה מנזר, בעקבות מסורת על הימצאות העתק כף רגלה של מרים הקדושה במקום.

בשנת 1740 עברה פוצ'יוב לבעלות משפחת רדזיוויל, ובשנת 1778 הוענקו ליישוב זכויות עיר. בחלוקת פולין השלישית בשנת 1795 נכללה העיירה בשטחי האימפריה הרוסית, ולאחר מלחמת העולם הראשונה נכללה בתחום הרפובליקה הפולנית השנייה.

כיום העיר משמשת כמרכז תיירותי וקיימים בא בתי מלון רבים וכן פארקים ומסעדות.

==יהודי פוצ'יוב==
ליהודים הותר להתיישב בעיירה רק בסוף המאה ה-18, ומאמצע המאה ה-19 היוו כמחצית מתושבי העיירה. בשנים 1906 ו-1907 הפיצו נזירים מקומיים עלילות דם נגד יהודי העיירה. במהלך הכיבוש האוסטרו-הונגרי בזמן מלחמת העולם הראשונה גויסו יהודי העיירה לעבודות כפייה, ולאחריהן, גורשו מהעיירה. בשובם אליה, מצאו את בתיהם הרוסים. בסיוע הג'וינט ויוצאי העיירה בארצות הברית השתקמה במעט הקהילה בעיירה לאחר המלחמה.

בין מלחמות העולם נמנו בעיירה כ-1,100 יהודים, כמחצית תושביה, ופעלו בה בית ספר עברי ותנועות נוער ציוניות. פעילות זו נאסרה עם כיבוש העיירה בידי הצבא האדום בספטמבר 1939.

ב-20 ביוני 1941, במהלך מבצע ברברוסה, נכבשה העיירה בידי הגרמנים, ואלו רצחו בה תוך זמן קצר 119 גברים יהודים, והטילו על הקהילה סכום כופר גבוה.

בינואר 1942 רוכזו יהודי העיירה בגטו מוקף גדר תיל שהוקם בה, בו שררו תנאי רעב. 19 יהודים שניסו להבריח מזון לגטו הוצאו להורג.

ב-7 בספטמבר 1942 נרצחו 794 היהודים שנותרו בגטו שבעיירה בבורות ירי. לאחר מכן, נערך מצוד אחר יהודים מסתתרים בעיירה, ומי שנמצאו נרצחו יחד עם כ-20 יהודים שהושארו למיון חפצי הנרצחים.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/830 פוצ'יוב] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:גטאות באוקראינה
קטגוריה:מחוז טרנופול: יישובים
קטגוריה:מחוז טרנופול: עיירות יהודיות
קטגוריה:בורות ירי בשואה
קטגוריה:יישובים שהוקמו במאה ה-15
פורזבה

פורזבה (בבלארוסית: Поразава; בפולנית: Porozów, פורוזוב; ברוסית: Порозово, פורוזובו; ביידיש: פּאָרוזעווע) היא עיירה במחוז גרודנו שבמערב בלארוס, בה התקיימה עד השואה קהילה יהודית גדולה.

==תולדות היישוב==
פורוזוב נזכרת לראשונה במאה ה-15, עת הייתה עיר מלכותית בשליטת הדוכסות הגדולה של ליטא. בחלוקת פולין השלישית בשנת 1795 נכללה העיירה בתחום האימפריה הרוסית, ולאחר מלחמת העולם הראשונה, בהתאם להסכם ריגה משנת 1921, נכללה בתחום הרפובליקה הפולנית השנייה.

==יהודי פורוזובה==
בשנת 1897 נמנו בעיירה 931 יהודים. בין מלחמות העולם נמנו בעיירה כ-600 יהודים, כשליש מתושביה. באמצע ספטמבר 1939 נכבשה העיירה בידי הצבא האדום.

ב-26 ביוני 1941, במהלך מבצע ברברוסה, נכבשה העיירה בידי הגרמנים, ובו ביום רצחו אלו כמה מיהודיה. לאחר מכן הוטלו על יהודי העיירה גזירות שונות, ובהן חובת ענידת סרט זרוע, שהומר בהמשך בטלאי צהוב, וחובת ביצוע עבודות כפייה. כעבור מספר שבועות רוכזו יהודי העיירה משך לילה שלם, במהלכו עונו והושפלו, תוך רצח כמה מהם.

בסתיו 1942 רוכזו יהודי העיירה בגטו קטן שהוקם בה, אליו הובאו בהמשך יהודים נוספים מהסביבה. ב-2 בנובמבר 1942 נערכה בגטו שבעיירה אקציה, בה נרצחו כ-220 קשישים וחולים יהודים, וכ-650 יהודים הועברו למחנה ריכוז ליד וולקוביסק. משם שולחו יהודי העיירה יחד עם יתר יהודי המקום למחנה ההשמדה טרבלינקה כעבור מספר ימים.

באוגוסט 2019 בית הכנסת הנטוש של העיירה הוצע למכירה פומבית בתור אסם.

==קישורים חיצוניים==

* 
* 
* 
* 
* 

==הערות שוליים==

קטגוריה:גטאות בבלארוס
קטגוריה:מחוז גרודנו: עיירות יהודיות
נסיכות הבוחר מטריר

נסיכות הבוחר מטריר (גרמנית: Kurfürstentum Trier) הייתה אחת המדינות המשפיעות ביותר באימפריה הרומית הקדושה, והשליט בה היה אחד מהנסיכים הבוחרים. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות.

==היסטוריה==
בישופות טריר נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. הפרנקים כבשו את טריר מהרומאים בשנת 459, ובשנת 870 היא הפכה לחלק מפרנקיה המזרחית, שבבוא הימים הפכה לאימפריה הרומית הקדושה. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והארכיבישוף של המחוז היה אחד מהנסיכים שבחרו בקיסר האימפריה הרומית הקדושה.

במאה ה-17 הנסיכים-ארכיבישופים של טריר העבירו את מעונותיהם למבצר ארנברייטשטיין שבפילסבורג, ליד העיר קובלנץ. אספה של הרייכסטאג התקיימה בטריר בשנת 1512.

במאות ה-17 וה-18 ניסתה צרפת לכבוש את טריר במהלך מלחמת שלושים השנים, מלחמת תשע השנים, מלחמת הירושה הספרדית ומלחמת הירושה הפולנית.

בשנת 1795 כבשה צרפת את רוב שטחי הנסיכות שהיו בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של טריר פורקה, ושטחיה הנותרים בגדה המזרחית של הריין נמסרו לרוזנות נסאו-ויילבורג.

==קישורים חיצוניים==

[http://www.hoeckmann.de/deutschland/rhpfalz-karte.htm מפת נסיכות הבוחר מטריר]

טריר
טריר
יאן קירכהוף

יאן קירכהוף (בגרמנית: Jan Kirchhoff, נולד ב-1 באוקטובר 1990 בפרנקפורט, גרמניה המערבית) הוא כדורגלן עבר גרמני ששיחק בעמדת הבלם. קירכהוף נודע במשחק הגובה ובמסירות המדויקות שלו.

== קריירה ==
=== קריירת מועדונים ===
קירכהוף שיחק בקבוצות הילדים והנוער של איינטרכט פרנקפורט ולאחר מכן בקבוצת הנוער של מיינץ. בנובמבר 2008 ערך בכורה בקבוצת הבוגרים של מיינץ, התגלה ככישרון עולה, ושיחק בקבוצה הבוגרת של מיינץ במשך חמש עונות.

בינואר 2013 חתם קירכהוף על חוזה בבאיירן מינכן לעונה הבאה כשחקן חופשי, ללא דמי העברה, ונחשב כשחקן של באיירן מינכן בעונת 2013/14. קירכהוף שיחק חצי עונה בלבד בבאיירן מינכן, ובפגרת החורף עבר לשאלקה 04 בהשאלה לשנה וחצי, אך סבל מפציעות ומיעט לשחק. בתום ההשאלה שב לבאיירן מינכן.

ב-4 בינואר 2016 חתם קירכהוף לשנתיים בסנדרלנד מהרפמייר ליג. בדצמבר 2016 עזב את הקבוצה. ב-22 בפברואר 2018 חתם בבולטון וונדררס מהצ'מפיונשיפ. ב-3 בינואר 2019 חתם בפ.צ. מגדבורג מהבונדסליגה השנייה. את הקריירה סיים קירכהוף באורדינגן 05.

=== קריירה בינלאומית ===
קירכהוף שיחק בכל הנבחרות הצעירות של גרמניה, אך לא זומן לנבחרת הבוגרת. קירכהוף החמיץ את אליפות אירופה לנבחרות צעירות שנערכה בישראל בשנת 2013, עקב פציעה.

== קישורים חיצוניים ==

קטגוריה:כדורגלני פ.צ. מגדבורג
קטגוריה:כדורגלני בולטון וונדררס
קטגוריה:כדורגלני סנדרלנד
קטגוריה:כדורגלני מיינץ 05
קטגוריה:כדורגלני באיירן מינכן
קטגוריה:כדורגלני שאלקה 04
קטגוריה:כדורגלני אורדינגן 05
קטגוריה:מגני כדורגל גרמנים
קטגוריה:כדורגלנים גרמנים
קטגוריה:גרמנים שנולדו ב-1990
דוכסות נסאו

דוכסות נסאו הייתה מדינה שהוקמה על ידי נפוליאון בשנת 1806, על ידי צירופן של נסיכות נסאו-ויילבורג ונסיכות נסאו-אוזינגן לדוכסות אחת. בקונגרס וינה צורפה אף נסיכות אורנז'-נסאו לדוכסות.

הדוכסות התקיימה כחלק מהקונפדרציה הגרמנית עד 1866, שאז סופחה לממלכת פרוסיה, בעקבות תבוסת האימפריה האוסטרית ובעלות בריתה (שהדוכסות הייתה חלק מהם) במלחמת אוסטריה–פרוסיה.

==היסטוריה==
ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו בנים נקבע שפרידריך וילהלם, נסיך נסאו-ויילבורג יירש אותו לאחר מותו.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת פרידריך וילהלם, נסיך נסאו-ויילבורג מנפילה במדרגות, ובשל כך לאחר מות פרידריך אוגוסט, דוכס נסאו ב-24 במרץ 1816 ירש אותו וילהלם, דוכס נסאו בנו של פרידריך וילהלם. בשנת 1839 מת וילהלם, דוכס נסאו, ובמקומו עלה לשלטון בנו אדולף, דוכס נסאו.

בשנת 1866 הצטרפה הדוכסות לאימפריה האוסטרית במלחמת אוסטריה–פרוסיה, וב-20 ביולי נכבשה ויסבאדן על ידי הכוחות הפרוסים. בשלום פראג שנערך בסוף המלחמה, סופחה הדוכסות לממלכת פרוסיה, ונכללה בפרובינציית הסן-נסאו.

בשנת 1890 ירש אדולף את הדוכסות הגדולה של לוקסמבורג, לאחר שלא היה יורש זכר מבית אורנז'-נסאו.

==קישורים חיצוניים==

* [https://web.archive.org/web/20070927175108/http://hgisg.geoinform.fh-mainz.de/multi4/startTemplAll.php?gebiet=16 מידע סטטיסטי והיסטורי על נסאו בHGIS]
* [https://web.archive.org/web/20120205135208/http://cgi-host.uni-marburg.de/~hlgl/atlas/inhalt.cgi?page=2 אטלס של הסן ונסאו]

קטגוריה:מדינות לשעבר בתחומי גרמניה
קטגוריה:דוכסויות גרמניות
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
התרסקות האנטונוב בג'ובה

התרסקות האנטונוב בג'ובה היא תאונה אווירית שהתרחשה ב-4 בנובמבר 2015. מטוס מטען רוסי של חברת אנטונוב, שהמריא משדה התעופה הבינלאומי בבירת דרום סודאן, ג'ובה, התרסק זמן קצר לאחר המראתו. 41 אנשים נהרגו, ביניהם שישה אנשי צוות רוסים ואזרחים ששהו על הקרקע. סיבת התאונה עדיין בחקירה.

== התאונה ==
ב-4 בנובמבר המריא מטוס תובלה רוסי מדגם אנטונוב An-12BK משדה התעופה הבינלאומי בעיר ג'ובה בדרכו למדינת הנילוס העליון שבצפון-מזרח המדינה. מיד לאחר ההמראה החל המטוס לאבד גובה, מסיבה שעדיין איננה ברורה, עד שהתרסק לאחר שפגע בגדה המזרחית של נהר הנילוס הלבן הסמוך לנמל התעופה. בעקבות הפגיעה נהרגו 41 אנשים, כ-20 אנשי צוות ונוסעים והשאר אנשים שנפגעו על הקרקע כתוצאה מההתרסקות.

הרשויות בדרום סודאן העריכו כי הסיבה להתרסקות המטוס היא עומס יתר של נוסעים, והעובדה כי מדובר במטוס תובלה לשינוע מטענים שלא מיועד להטסת בני אדם.

== קישורים חיצוניים ==

* 
* 

קטגוריה:תקריות ואסונות תעופה ב-2015
קטגוריה:אפריקה: תקריות ואסונות תעופה
קטגוריה:דרום סודאן: היסטוריה
קטגוריה:דרום סודאן: תחבורה
קטגוריה:ג'ובה
פרס לומייר

פרס לומייר (בצרפתית: Prix Lumières, "פרס האורות") הוא פרס קולנוע יוקרתי המוענק בצרפת לסרטים בשפה הצרפתית. הפרס מוענק משנת 1996 על ידי אקדמיית לומייר, איגוד המורכב מכ-200 נציגי התקשורת הבינלאומית בפריז.

==היסטוריה==
הפרס נוסד ב-1995 על ידי המפיק הצרפתי דניאל טוסקאן דו-פלאנטייה והעיתונאי האמריקאי אדוארד בר והוא מבוסס על פרס גלובוס הזהב המחולק על ידי איגוד העיתונאים הזרים בהוליווד. הפרס מחולק משנת 1996 בחודש ינואר או פברואר, מספר שבועות לפני חלוקת פרס סזאר. פסלון הפרס מעוצב כפנתר המגיח מעלטה לאור.

==קטגוריות הפרסים==
*הסרט הטוב ביותר
*הבמאי הטוב ביותר
*השחקן הטוב ביותר
*השחקנית הטובה ביותר
*התסריט הטוב ביותר
*השחקן המבטיח ביותר (מוענק משנת 2000)
*השחקנית המבטיחה ביותר (מוענק משנת 2000)
*הסרט הטוב ביותר בשפה הצרפתית שנעשה מחוץ לצרפת (מוענק משנת 2003, קודם לכן הוענק פרס הסרט הזר הטוב ביותר)
*סרט הביכורים הטוב ביותר (מוענק משנת 2014)
*הצילום הטוב ביותר (מוענק משנת 2008)
*פרס מיוחד של חבר השופטים לסרט קולנוע (מוענק משנת 2013, קודם לכן הוענק פרס הקהל העולמי בחסות TV5Monde)
*פרס מפעל חיים (מוענק משנת 2013)

==זוכי פרס הסרט הטוב ביותר==
{| class="wikitable sortable"
|-
! שנת הטקס !!שם הסרט כפי שהופץ בישראל !! שם הסרט במקור
|-
| 1996 || השנאה || La Haine
|-
| 1997 || משהו מגוחך || Ridicule
|-
| 1998 || מריוס וג'נט || Marius et Jeannette
|-
| 1999|| חלומות של מלאכים || La Vie rêvée des anges
|-
| 2000 || ז'אן ד'ארק || Jeanne d'Arc 
|-
| 2001 || על אהבה וטעמים אחרים || Le Goût des autres
|-
| 2002 || אמלי || Le Fabuleux Destin d'Amélie Poulain
|-
| 2003 || אמן || Amen.
|-
| 2004 ||שלישיית בלוויל || Les Triplettes de Belleville
|-
| 2005 || כשהנערים שרים || Les Choristes
|-
| 2006 || לבי החסיר פעימה || De battre mon cœur s'est arrêté
|-
| 2007 || אל תגלה || Ne le dis à personne
|-
| 2008 || בין הקירות || Entre les murs
|-
| 2009 || Welcome || Welcome
|-
| 2011 || על אלוהים ואנשים || Des hommes et des dieux
|-
| 2012 || הארטיסט || The Artist
|-
| 2013 || אהבה || Amour
|-
| 2014 || כחול הוא הצבע החם ביותר || La Vie d'Adèle : Chapitres 1 et 2
|-
| 2015 || טימבוקטו || Timbuktu
|-
| 2016 || ילדות פרא || Mustang
|-
| 2017 || היא || Elle
|-
|2018 || 120 פעימות בדקה || 120 Battements par minute
|-
|2019 || האחים סיסטרז || The Sisters Brothers
|-
|2020 || עלובי החיים || Les Misérables
|-
|2021 || סיפור(י) אהבה || Les Choses qu'on dit, les choses qu'on fait
|-
|2022 || האירוע || L'événement
|}

==קישורים חיצוניים==

* 

*
קטגוריה:צרפת: פרסים קולנועיים
פטרוביצ'י

פטרוביצ'י (ברוסית: Петровичи; ביידיש: פעטראוויץ או פיטראוויץ) הוא כפר קטן במחוז סמולנסק שבמערב רוסיה, בסמוך לגבול בלארוס. הכפר נודע בעיקר בשל הולדתו של הסופר היהודי-אמריקאי אייזיק אסימוב במקום.
== היסטוריה ==
הכפר נזכר לראשונה בשנת 1403. ביישוב התקיימה קהילה יהודית גדולה לאורך השנים, ובשל סמיכות היישוב לתחום המושב, ניצלה הקהילה המקומית מגזירת הגירוש של יהודי רוסיה בזמן שלטונו של ניקולאי הראשון, קיסר רוסיה. בין השנים 1838–1848 בקירוב, כיהן הרב משה נחמיה כהניו כרב וראש ישיבה בפטרוביצ'י.

בין מלחמות העולם נמנו בכפר כ-930 יהודים, רוב תושביו. ב-2 באוגוסט 1941 נכבש הכפר בידי הגרמנים. באותו החודש רוכזו מאות יהודי היישוב וכפרי הסביבה שלו בגטו קטן שהוקם בו, והם חויבו בענידת טלאי צהוב ובביצוע עבודות כפייה. בגטו שררה צפיפות רבה, ומעת לעת פשטו עליו שוטרים גרמנים ומקומיים, שדדו רכוש ואנסו נשים.

במאי 1942 נרצחו בין 100 ל-170 מיושבי הגטו ברוסלאבל. ב-21 ביולי נרצחה קבוצת גברים יהודים מהגטו בכפר שומיאצ'י. למחרת רצחו הגרמנים את יתר יושבי הגטו. ערב האקציה הצליחו להימלט מהגטו כ-30 יהודים, אשר חברו ליחידות פרטיזנים סובייטיות ביערות הסביבה.

== קישורים חיצוניים ==
* 
* 
* 

קטגוריה:רוסיה: כפרים
קטגוריה:רוסיה: עיירות יהודיות
קטגוריה:גטאות ברוסיה
קטגוריה:מחוז סמולנסק: יישובים
קטגוריה:יישובים שהוקמו במאה ה-15
פיאטקה

פיאטקה (באוקראינית: П’ятка; בפולנית: Piatka; ביידיש: פּיאַטקע) היא עיירה במחוז ז'יטומיר שבאוקראינה, בה התקיימה עד השואה קהילה יהודית.

היישוב נזכר לראשונה בשנת 1593, בהקשר של קרב בין הפולנים והקוזקים שהתרחש במקום. שמה של העיירה נגזר לפי הסברה משם הנהר העובר דרכה - פיאטוק.

==יהודי פיאטקה==
בין מלחמות העולם נמנו בעיירה כ-800 יהודים, כרבע מתושביה, ופעל בה בית ספר יידי.

ב-7 ביולי 1941, במהלך מבצע ברברוסה, נכבשה העיירה בידי הגרמנים, ואלו רצחו מיד 11 מבכירי הקהילה היהודית בה. כ-200 היהודים שנותרו בעיירה רוכזו בגטו שהוקם במתחם בית הכנסת המקומי, וממנו הוצאו מדי יום לביצוע עבודות כפייה.

ב-24 באוקטובר 1941 נרצחו על גדת הנהר המקומי כל יושבי הגטו שבעיירה בידי שוטרים גרמנים ואוקראינים, תוך שוד רכושם. לאחר מכן נערך מצוד אחר יהודים מסתתרים בעיירה, ואלו הוצאו להורג.

משפחת רומצ'וק מתושבי הכפר קיבלו בשנת 1999 הכרה כחסידי אומות העולם

==קישורים חיצוניים==

* 
* 

==הערות שוליים==

קטגוריה:מחוז ז'יטומיר: יישובים
קטגוריה:קהילות יהודיות באוקראינה
קטגוריה:גטאות באוקראינה
דולפין מצוי ארוך-חוטם

דולפין מצוי ארוך-חוטם או דולפין הכף (שם מדעי: Delphinus capensis) הוא מין של דולפין מהסוג דולפין מצוי החי בימים הטרופיים והרדודים.

== מאפיינים ==
דולפין מצוי ארוך-חוטם מגיע לאורך 1.9–2.5 מטרים ולמשקל 80–235 קילוגרם. הזכרים גדולים מהנקבות. כפי ששמו מרמז למין חוטם ארוך יחסית לקרובו ובכלל לדולפינים והוא בעל שיניים קטנות מרובות לאורך כל לסת. המצח רחב והסנפירים גדולים. הגוף מקושט בצבע צהוב או זהוב מהצדדים ואפור בהיר ואפור כהה מלמעלה יותר. הראש והלסתות שחורים למעט קצה החוטם הלבן. 

דולפינים אלה חיים בטבע בלהקות של מאות פרטים בימים עשירים בדגה. בים הפתוח יותר נפוץ למצוא פרטים של 10–30 פרטים. הם נוטים לקפוץ מהמים הרבה ולעשות סלטות והם גם מתרגשים מנסיעה של ספינות. הם גם שוחים יחד עם דולפינים אחרים כמו נתב ועם מיני לווייתנים אחרים. הם גם מחפשים עופות ים שנוחתות באוקיינוס מספק שמצאו להקת דגים. 

הדולפינים יכולים לצלול לעומק 900 מ' ולעצור את הנשימה ל-8 דקות בחיפושיהם אחר דגים שונים כמו סרדין, אנשובי, מקרל, בורי ועוד וגם דיונונים וסרטנים קטנים, בדרך כלל הם יחפשו פרטים המצויים בלהקות גדולות שמכלכלות הרבה דולפינים.

הדולפינים נמצאים בהריון 10–11 חודשים וממליטים באביב או בסתיו צעיר שאורכו 80–100 סנטימטרים ומשקלו 10 קילוגרם. הוא יכול לחיות בטבע עד 40 שנה.

הדולפינים מצויים באתרים המרוחקים אחד מהשני בימים טרופיים רדודים. הם חיים בין השאר בחופי דרום אפריקה וחופי מערב אפריקה, מערב דרום אמריקה, מרכז קליפורניה, מקסיקו המרכזית, חופי פרו, חופי יפן, קוריאה וטאיוואן. ייתכן שהם נפוצים גם ליד עומאן וליד איי ניקובר.

לא ידוע מה מצב שימורם, אך הם נפגעים מהדיג ובהרבה מקרים נתקעים ברשתות או נפצעים מקרסי צלצל.
== מיון ==
דולפין זה מעט נדיר יותר מקרובו דולפין מצוי קצר-חוטם ובו שני תת-מינים: 
*D.c.capensis
*D.c.tropicalis

==קישורים חיצוניים==

== הערות שוליים ==

דולפינים במבט אחורי

קטגוריה:בעלי חיים שתוארו ב-1828
קטגוריה:טקסונים שתוארו בידי ג'ון אדוארד גריי
קטגוריה:דולפיניים
נתב קטן-סנפיר

נתב קטן-סנפיר (שם מדעי: Globicephala macrorhynchus) הוא מין ממשפחת הדולפיניים השייך לסוג נתב שחור. הוא מצוי ברוב האוקיינוסים.

מין זה גדול יחסית למשפחתו. הוא שוקל 1,000–3,000 קילוגרם ואורכו 3.7–5.5 מטרים. בלידתם הם שוקלים 80 קילוגרם ואורכם 1.4–1.9 מטרים. הם בעלי ראש גדול ולסת קצרה. למין זה סנפירים קטנים מקרובו נתב גדול-סנפיר ובעלי סנפיר גבי גדול. צבעם אפור כהה עד שחור. הם יכולים לצלול לעומק רב ומעדיפים להימצא במים העמוקים, שם הם צדים דיונונים, תמנונים ודגים.

הם נמצאים בטבע בלהקות גדולות של 30–40 פרטים ולעיתים גם יותר. הלהקה מגוננת על הצעירים והיא מכילה הן זכרים והן נקבות.

==קישורים חיצוניים==

== הערות שוליים ==

<gallery>
קובץ:Globicephala macrorhynchus2.jpg
קובץ:Globicephala macrorhynchus.jpg
קובץ:Short-finned Pilot Whale (Globicephala macrorhynchus) (8604841637).jpg
קובץ:1835 aquaimages.jpg
קובץ:Ballenas en el Sur de Tenerife (Spain) - panoramio.jpg
</gallery>

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון אדוארד גריי
קטגוריה:דולפיניים
קטגוריה:בעלי חיים פאנטרופיים
דולפינן אוסטרלי

דולפינן אוסטרליי (שם מדעי: Tursiops australis) הוא מין של לווייתן ממשפחת הדולפיניים החי בטבע בעיקר בחופי ויקטוריה שבאוסטרליה. דולפין זה נחשב לתת-מין של דולפינן מצוי עד ל-2011, אז נחשב למין עצמאי בגלל הבדלים בצורת הגולגולת ובדנ"א. כיום כמה חוקרים רואים בו תת-מין של דולפינן אנקולי.

צבעו של דולפין זה הוא כחלחל-אפור כהה עד לקו האמצע מצידי הגוף ובו הוא אפרפר-בהיר ומאחור מעט צהבהב. הראש אפרפר בהיר עם לסת לבנה דמוית מקור, כמו רוב בני הסוג. אורכו של דולפין זה 2.27-2.28 מ', מעט קטן יותר מהדולפינן המצוי.

זוהו 2 אוכלוסיות של דולפין זה, אחת במפרץ פורט פיליפ, בה זוהו 150 פרטים ואחת באגמי גיפסלנד בה זוהו 50 פרטים, שניהם בוויקטוריה שבאוסטרליה. בנוסף זוהו פרטים החיים במזרח טסמניה ובדרום אוסטרליה במפרץ ספנסר ובאיים סביבו.

לא ידוע מה מצב שימור הדולפינים. הם נחשבים למינים מוגנים באוסטרליה.

==קישורים חיצוניים==

קטגוריה:טקסונים שתוארו בידי ליסה אן גרשווין
קטגוריה:ערכים שבהם תבנית בריטניקה אינה מתאימה
קטגוריה:דולפיניים
קטגוריה:לווייתני האוקיינוס השקט
קטגוריה:בעלי חיים שתוארו ב-2011
וולפין

הוולפין (שם מדעי: Wholphin) הוא בעל חיים שנוצר מהכלאה של נקבה של דולפינן מצוי וזכר של עבשן קטלני. לעומת רוב בני הכלאיים הוולפין יכול להתרבות באופן מוצלח לעיתים. הכלאות כאלה נעשות בדרך כלל באופן יזום בשביה, אך לעיתים מתרחשות גם בים הפתוח.

גם הדולפינן וגם העבשן שייכים למשפחת הדולפיניים אך שייכים לסוגים שונים (העבשן יחידי בסוגו) ויכולת ההתרבות שלהם יחד היא דבר חריג.

הוולפין הראשון נמצא בפארק מים בטוקיו, אך הוא מת אחרי 200 יום. הוולפינית הראשונה באמריקה (ממין נקבה) שנקראה "קיקמלו" נולדה ב-1985 בפארק מים בהוואי והצליחה להתרבות בשבי, מזיווג עם דולפיננים אחרים ממין זכר, אם כי הצאצא מת אחרי כמה ימים. בהמשך היא הצליחה ללדת צאצאית נקבה בשם "קאווי" שהצליחה לשרוד ואחרי כמה חודשים הגיעה לאורך של דולפינן בן שנה. 

כל הוולפינים יכלו להגיע למשקל של שלושת רבעי ממשקלו של דולפינן בוגר ורבע ממשקלו של עבשן בוגר.

==קישורים חיצוניים==

קטגוריה:דולפיניים
קטגוריה:חיות כלאיים
קטגוריה:כלאיים אינטרגנטיים
לווייתן אומורה

לווייתן אומורה (שם מדעי: Balaenoptera omurai) הוא מין של לווייתן מזיפות מהסוג לווייתן ואחד מהקטנים ביותר בסוג זה. לווייתן זה התגלה על ידי מדענים יפנים והוא קרוי ע"ש החוקר היפני הידאו אומורה. קודם לכן שוויך למין לווייתן בריד הגדול ממנו.

הלווייתן מזכיר במראהו את הלווייתן גדול-הסנפיר והוא בעל גוף כחול עם בטן ולסת תחתונה לבנים, פס כהה מעל העין וסנפירי חזה גדולים וארוכים. כמו רוב בני המשפחה הוא בעל מזיפות בתוך הלסת, העוזרים לו לסנן את הפלנקטון. מתחת ללסת ישנם קפלי עור עד לזנב.

זהו הלווייתן הקטן ביותר בסוג לאחר שני מיני לווייתן המינקי. אורכו הממוצע 7–11.5 מטרים.

הוא נפוץ באזור הטרופי של האוקיינוס ההודי והאוקיינוס השקט המזרחי. הם נצפו באיי קוקוס, תאילנד, מלזיה, אינדונזיה, הפיליפינים, סין, טאיוואן, ים יפן, הים הפנימי סטו, ים טימור, קלדוניה החדשה, דרום ומערב אוסטרליה, ים שלמה ומאורטניה. הם כנראה נפוצים גם בחופים הצפוניים של מדגסקר.

הם חיים בבדידות או בזוגות ועוצרים את נשימתם עד 20 דקות. הם ניזונים בעיקר מפלנקטון או מלהקות דגים קטנים.

==קישורים חיצוניים==

* 

== הערות שוליים ==

לווייתן שצולם ליד חופי [[מדגסקר.]]

קטגוריה:לווייתני ענק
קטגוריה:לווייתני האוקיינוס ההודי
קטגוריה:לווייתני האוקיינוס השקט
קטגוריה:בעלי חיים שתוארו ב-2003